Geregtelike ondersoek uitgestel: Adv. Gerrie Nel in hof teen Ford - Stop Korrupsie
Die getuienisleier in die saak het versoek dat die ondersoek uitgestel word. Volgens AfriForum se regspan, is hierdie aansoek deur Ford se regspan geïnisieer en is dít gedoen sonder enige kennisgewing aan die Jimmy-familie of hul regsverteenwoordigers. Nóg die SAPD, nóg die Jimmy-familie het dié uitstel versoek, dus is hierdie vertraging, volgens AfriForum, slegs in Ford se belang.
"Die uitstel van verrigtinge sal nie keer dat ons wil toesien dat geregtigheid geskied nie. Ons kan nie toelaat dat groot korporatiewe maatskappye in gevalle soos hierdie nie aanspreeklikheid aanvaar nie. Bewyse dui daarop dat die brand deur 'n meganiese fout veroorsaak is en ons vertrou dat hierdie geregtelike ondersoek die waarheid aan die lig sal bring," sê Andrew Leask, ondersoeker by AfriForum se privaatvervolgingseenheid.
Hierdie saak is ook 'n belangrike verdere stap in AfriForum se strategie om die beginsel van privaat vervolging te vestig.